Living Water | LekkeSlaap
Living Water: Hooffoto's
Adres: Nic Tredoux 5, Jacobsbaai, 7380, Wes-Kaap
Vanaf R1 850 per nag, vir 4 mense
Living Water is 'n selfsorgwoonstel wat nuut gebou is en alles het wat jy nodig het vir 'n strandvakansie: 'n ligging teen die water, asemrowende uitsigte oor die oseaan en sonsondergange, oop ruimtes, en afwerkings en geriewe van goeie gehalte.
Hierdie woonstel op die eerste verdieping is ideaal vir 2 gaste, maar kan met 'n ekstra kamer op die grondvloer skakel om slaapplek vir nog 2 gaste te bied. Die woonstel is vas aan die eienaar se huis, maar het privaat toegang.
Jean, die eienaar, het sorgvuldig die droomhuis beplan en ontwerp en jy sal die unieke stempel in die pragtige Oregon-dennehoutdeure, handgemaakte en antieke ligte en unieke afwerkings sien. Klassieke en moderne style is gekombineer om 'n gesellige atmosfeer te skep.
Die hoofwoonstel is op die eerste verdieping en kan met 'n stel trappe van buite af bereik word. Die vrolike kombuisie 'Café Cubana' is met sy rooi yskas volledig toegerus vir kreatiewe kokke. 'n Mikrogolf, tweeplaatstoof, oond en wasmasjien is ingesluit. Tee, koffie, beskuit en opwaslappies word voorsien.
Gaste sal behoorlik kan rus op die groot oopplan-slaapkamer se koninggrootte-bed met 'n donsveerduvet, luukse perkallinne en badhanddoeke. Daar is 'n diep bad of verfrissende stort met 'n uitsig. Dubbelglasdeure lei na 'n groot balkon met 'n stoeptafel en stoele waar gaste die asemrowende uitsigte oor die baai en see kan bewonder en snags die gebrul van die branders sal kan hoor.
Die grondvloerkamer is slegs by die bespreking ingesluit indien 'n bespreking vir meer as 2 gaste gemaak word. Hierdie kamer skakel met die eerste kamer met 'n binnetrap wat na die kombuis lei. Gaste kan kies tussen 'n koninggrootte-bed of 2 enkelbeddens. Hierdie kamer het 'n groot oopplan-glasstort, wasbak en aparte toilet. Dit lei na 'n stoep en grasperk met buitebraaigeriewe, asemrowende see-uitsigte en 'n tuinhekkie wat na die strand lei.
Daar is volledige DStv en WiFi in albei kamers. Gaste kan die kajak, roeispane en reddingsbaadjies gebruik om die baai te verken. Let asb. op dat daar 2 miniatuur-worshondjies op die perseel is.
'n Bespreking by Living Water sluit in:
4.9 uit 5van 33 resensies vir Living Water
Nic Tredoux 5, Jacobsbaai, 7380, Wes-Kaap
Gaste dink Living Water het 'n uitstekende ligging
https://travelground.imgix.net/AAEAAQAAAAAAAAAAAAAAJGNhNTcyNWU1LWQ3YmYtNDBiMy05OWU0LWQ2Zjk5OGY4ZWMyZA?w=1440&h=960&fit=crop&auto=enhance,format,compress&q=80 Vanaf R1 850 per nag, vir 4 mense 33 5 1 5 5 Nic Tredoux Close Jacobs Bay 7380 Wes-Kaap 086 999 0018 14:00-19:00 10:00 -32.965913712922 17.888085429562